钦定古今图书集成/明伦汇编/宫闱典/第023卷 > 《皇太后阁春帖子》苏轼
## 钦定古今图书集成/明伦汇编/宫闱典/第023卷 > 《皇太后阁春帖子》苏轼

宝册琼瑶重，新庭松桂香。雪消春未动，碧瓦丽朝阳。

又

瑞日明天仗，仙筹拥寿山。倚栏春昼永，金母在人间。

又

朝罢金铺掩，人闲宝瑟尘。欲知慈俭德，《书史》乐青春。

又

仙家日月本长闲，送腊迎春亦偶然。翠管银罂传故
事，金花彩胜作新年。

又

彤史年来不绝书，三朝德化妇承姑。宫中侍女减珠
翠，雪里贫民得裤襦。

又

边庭无事羽书稀，闲遣词臣进《小诗》。共助至尊歌《喜
事》，今年春日得春衣。